काॅलेजों ने नहीं भेजे परीक्षा फॉर्म, रिजल्ट हो सकता है लेट
ग्वालियर | जेयू से संबद्ध कॉलेजों ने जेयू में परीक्षा फॉर्म की कॉपी अभी तक जमा नहीं कराई है। इससे जेयू के अफसर परेशान हैं। रिजल्ट घोषित करने में देरी हो रही है। परेशान परीक्षा नियंत्रक ने कॉलेजों के प्राचार्य को पत्र भेजकर चेतावनी दी है कि अगर उन्होंने तय समय में परीक्षा फॉर्म जमा नहीं करवाए तो उनका परीक्षा परिणाम रोक दिया जाएगा और कोई इस संबंध में कोई न्यायालयीन प्रकरण होता है तो उसकी जिम्मेदारी भी कॉलेज प्रबंधन की होगी। परीक्षा फॉर्म न आने की वजह से फर्स्ट, फिफ्थ और सिक्सथ सेमेस्टर की यूजी और पीजी परीक्षाओं के रिजल्ट घोषित करने में देर हो रही है।खासतौर पर दिसंबर-जनवरी में आयोजित परीक्षाओं के रिजल्ट पर इसका ज्यादा प्रभाव पड़ेगा।परीक्षा नियंत्रक डॉ. राकेश कुशवाह का कहना है कि कुछ कॉलेजों ने परीक्षा फॉर्म की हार्ड कॉपी नहीं भेजी है, जिसकी वजह से रिजल्ट तैयार करने में परेशानी आ रही है। ऐसे कॉलेजों को पत्र लिखकर चेतावनी दी गई है कि 5 मार्च तक फॉर्म जमा करा दिए जाएं।
hin_Deva hin_Deva